**Ka loga e leo, loga foki e tau fifiliaga. Liu manamatu ke he tau viliaga ke lata mo e tau school board | Tau fakailoaaga, ke lata mo e tau kura, tau aoga mo e tau tagata gahua ke oko mo e liuaki e tau vili**

**Ko e ha ne kua ole atu ke moua mai falu a manatu ia koe?**

Mahuiga e tuaga ne kua lago ke he tau kura mo e tau aoga ke lata ia mo e tau fakaakoaga mo e moui olaola he tau fanau/tau fanau fakaako. Tau mamatua oti, tau fanau he tau vahega 9 ki luga, maeke ia lautolu ke fifili e tau hukui ke nofo ki loto he kura poke board he aoga.

Mahuiga lahi e tau fakatokatokaaga vili ke kitia kua gahua mitaki ke lata mo lautolu e tau tagata vili tau aoga mo e tau tagata he maaga. Pete ia, iloa e mautolu kua nakai fa taute pihia ha ko e tau kakano nei:

* Kua kehekehe e tau numela he tau tagata vili mai he tha aoga ke he taha.
* Ko e tau fakatokatokaaga ke he magaaho nei kua lauia ai e falu a Boards ha kua nakai putoia ki loto he board e tau hukui kehekehe; mo e
* Pehe mai foki e tau fanau fakaako kua nakai fai leo, nakai putoia a lautolu ke he tau fifiliaga manatu he aoga.

Manako a mautolu ke he tau mamatua, tau tagata gahua mo e tau fanau ke fai matutakiaga mo e viliaga he tau school boards. Amanaki a mautolu ko e tau manatu fakakite na i lalo kua mukamuka ke maeke he tau tagata ke fai matutakiaga. Ke maeke foki he tau manatu fakakite nei ke lagomatai aki e tau board s ke kitia mitaki e tau fanau fakaako mo e maaga ha lautolu.

**Ke lagomatai aki a mautolu ke he tau puhala ke fakatolomaki aki e tau viliaga he tau school board, kua ole atu pehe-totou e tau manatu fakakite na mae tau hikiaga ti tali e tau huhu i lalo.**

***Tau manatu uho ma e tau hikihikiaga: Ke taute ni he kura poke tau aoga ha lautolu a tau fakatokatokaaga ke lata mo e tau viliaga ke fakaaoga e tau lakau hila, ui e taha fono poke fakaaoga e tau puhala vili ne fae taute ke he tau magaaho nei***

Tau puhala vili ke he magaaho nei, ko e vili ti fakahu, fakaaoga e tau laupepa tohi, liga ke nakai gahua mitaki e tau puhala nei ke lata mo koe, aoga mo e maaga. Nakai ko e fakakite a mautolu ke pehe utakehe e tau puhala ne fae fakaaoga ke he magaaho nei. Manatu a mautolu **ke maeke he tau kura, mo e tau aoga ke fakaaoga falu poke fakaaoga oti e tau fakatokatokaaga vili ke he tau lakau hila poke taute taha fonoaga.** Ko e puhala nei, maeke he tau aoga fifili e tau fakatokatokaaga vili ne kua gahua mitaki ke lata ia mo e tau fanau aoga, tau tagata gahua he aoga mo e maaga ne toka ai e aoga.

|  |
| --- |
| Huhu 1: Mitaki nakai e tau puhala vili ha ne fae fakaaoga he tau magaaho nei ke lata mo koe? Kaeke kua pehe a koe 'E', mitaki fefe? Kaeke kua pehe mai 'Nakai', ko e ha ne nakai mitaki ai?  Huhu ke 2: Ha e fe e tau puhala fakatokatoka vili ne kua gahua mitaki ke lata mo e tau tagata Māori, tau tagata mai he atu Pasifika, tau tagata Asia, tau tagata omai he falu kautu mo e tau tagata kua fai auhiaaga ke he tau momoui? |

Fakaaoga e tau lalau hila ke vili

Manamanatu lahi a mautolu ke he tau aoga ke fakaaoga e tau lakau hila ke taute aki e tau viliaga ha lautolu. Kakano he mena nei, ke fakaaoga he tau kura mo e tau aoga e tau meli hila, tau apps mo e tau kupega hila ke taute aki falu a tau fakatokatokaaga vili.

|  |
| --- |
| Huhu 3a: Ko e heigoa falu a mena mitaki ke he haau a kitekiteaga kaeke kua fakaaoga ni he tau lakau hila?  Huhu 3b: Ko e heigoa falu a tau mena kua nakai mitaki ke he haau a kitekiteaga kaeke kua fakaaoga ni he tau lakau hila?  Huhu 3c: Ko e heigoa haau a kitekiteaga ke he tau aoga, tau mena kua lata ia lautolu ke taute ke iloa to haohao mo e kua mitaki e potaaga he tau vili? |

Fakaaoga e tau fonoaga ke lata mo e tau vili (Hui-based elections)

Manamanatu foki a mautolu ke fakaaoga he tau kura mo e tau aoga e tau fono faka maaga ke taute aki e tau viliaga ha lautolu ke lata mo e tau board elections. Kakano he mena nei ke taute he tau kura mo e tau aoga e taha fonoaga ke lata ia mo e ha lautolu ni a tau fakatokatokaaga.

Ko e tau aoga ne kua fai puhala foki ne kua fakatoka mo e tohia ke he tohi fakave ke lata mo e tau viliaga nei poke fifili e tau board members ha lautolu to nakai lauia ke he tau hikihikiaga nei. Ko e falu a fakatokatokaaga ki loto ke he tohi fakave to muitua ni ki ai.

|  |
| --- |
| Huhu 4a: Ko e heigoa falu a mena mitaki ka moua mai ke he tau viliaga kaeke kua taute taha fonoaga?  Huhu 4b: Ko e heigoa falu a mena kua nakai mitaki kaeke kua taute e tau viliaga ke he taha fonoaga? |

***Tau manatu fakakite ma e tau hikihikiaga: Fakatutala mo e tau fanau fakaako (veveheaga 9 ki luga), tau tagata gahua mo e maaga***

Ke iloa tonu kua fifili mo e fakaaoga he tau aoga e tau puhala mo e tau fakatokatokaaga kua mitaki mae tau tagata oti, kua manatu a mautolu kua lata pauaki e tau board ke fai matutakiaga mo e tau fanau fakaako (veveheaga 9 ki luga) mo e tau tagata gahua ke iloa mai ia lautolu ko e ha e fe e tau puhala ke lata mo e vili he tau school board elections ne kua manako a lautolu ki ai.

|  |
| --- |
| Huhu 5: Manatu nakai a koe, kua lata he tau aoga ke fai fakatutalaaga mo e tau tagata vili mo e tau tagata he maaga ke he tau puhala vili kua loto a lautolu ki ai? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Tau manatu fakakite ma e tau hikihikiaga: Ke liu kikite ke he tau matakupu ka fakaaoga ke lata mo lautolu ne kua manako ke fakatu poke tau fifiliaga ma lautolu ko e tau board members***

Maeke ke fai board members ke lalafi ki luga poke fakatu ki loto he board. Ko e mata fakatufono ke he magaaho nei ne tohia fakamahino e tau matakupu ke onoono ki ai kaeke kua taute pihia.

Kua fai magaaho he tohia e tau onoonoaga nei, ti kua manatu a mautolu kua lata ke liu ke fakafoou, he kaeke kua fai tagata kua fifili ke lafi ki luga, kua lata foki e tau boards ke fai kikiteaga ke he ha lautolu a Tiriti o Waitangi mo e kikite atu ke he tau magafaoa mo e maaga. Fakatai ai pehe, ko e tau matakupu kua tohia ke lata mo e tau onoonoaga nei kua lata foki ke fakafoou ke fakakite fakatonu, pete kua gahua mo e fakaaoga mitaki, kua lata he tau board ke mailoga e tau mena nei:

* Tau fanau Māori, maaga he tau fanau aoga Māori, tau iwi mo e tau hapu;
* Tau fanau kua nakai katoatoa e tau malolo tino, ti pihia mo e tau matakainaga he maaga kua nakai malolo mitaki e tau alaga tino;
* Tau tutuaga-ko e fifine poke taane, fifiliaga he tagata ko hai a ia, mo e tau tutuaga he tau fanau aoga-ko e fifine poke taane ti pihia mo e maaga ne toka ai e aoga.

|  |
| --- |
| Huhu 6: Talia nakai a koe kua mitaki e puhala nei ke fakafoou aki e tauteaga ke lata mo e fifiliaga poke fakatuaga ke lata mo e tau board members? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Tau manatu fakakite ke lata mo e tau hikihikiaga: Ke fakamalolo e leo he tama fakaako***

Manatu a mautolu kua lata ke fai fakatolomakiaga ke taute mo e iloa tonu kua maeke he tau fanau fakaako ke fai talahauaga ke he tau fifiliaga manatu ki loto he tau school board. Magaaho nei, ka eke kua nakai maeke he viliaga ke moua e hukui mae tau tama aoga, to nakai maeke ke fai tama foki ke hukui e pu ia a to fakahoko e viliaga.

Manatu a mautolu, kua lata he tau boards ke fifili e tama ke hukui e tau fanau aoga poke taute taha puhala kehe ke maeke he tau fanau ke fai talahauaga ke he tau fifiliaga manatu ki loto he board, mua atu kaeke kua nakai moua ha hukui ke he magaaho he tau viliaga.

|  |
| --- |
| Huhu 7a: Talia nakai a koe ke he hikiaga nei? Kaeke kua pehe mai 'E', ko e ha? Kaeke kua pehe mai 'Nakai', ko e ha?  Huhu 7b: Ko e heigoa foki a falu mena ke taute ke fakamalolo aki e leo he tau fanau aoga mo e ha lautolu a tau fakafitaaga ke he tau school board elections? |

***Tau manatu fakakite ke lata mo e tau hikihikiaga: Fakatu e taha fakaholoaga ku ke lata mo e viliaga he tau fanau aoga mo e viliaga motuhia ma e tau tagata gahua he aoga***

Magaaho nei, ha ha i ai e fakaholoaga -63 e aho, ke lata mo e viliaga motuhia he tau tagata gahua he aoga mo e hukui he tau fanau aoga. Iloa e mautolu, ko e falu board manako a lautolu ke taute e tau viliaga mafiti ke moua aki e hukui ke lata mo e tau tagata gahua, ka ko e tau fakatokatokaaga ke he magaaho nei kua nakai maeke ke taute pihia. Ke lata mo e tau fanau aoga, liga mitaki e fakaholoaga ku, maeke ke fai fakafetuiaga. Ko e mena ia, manako a mauotlu ke fakatu taha manatu foou taha e mahina ke lata mo e viliaga motuhia he tau tagata gahua mo e hukui he tau fanau aoga.

|  |
| --- |
| Huhu 8: Talia nakai e koe ke he taha e mahina ke lata ia mo e tau fakatokatokaaga ke he fifiliaga he tama aoga mo e vili motuhia he tau tagata gahua? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

**Falu a manatu fakakite foki mae tau hikihikiaga**

Fai manatu fakakite foki a mautolu ke lata mo e falu tau hikihikiaga, ke fakamahino fakamitaki e tau fakatokatokaaga ke lata mo e tau vili motuhia, ti faka-ata e tau aoga ke fifili e tau magaaho ke taute ai e viliaga ke lata mo e tama aoga. Manako foki a mautolu ke fakakite falu a hikihikiaga ikiiki mo e huhuiaga he tau matakupu kua tohia mo e fakave ki ai. Maeke ia koe ke totou atu foki ke he tau hikihikiaga nei ne kua fakakite [here](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Maeke fefe ia koe ke fai talahauaga**

Tau tohi fakakite manatu ke he tau talahauaga nei to pa mo e fakaoti he aho 16 ia Iuni. Ke tuku mai haau a tau manatu fakakite, fano ke he [Education Consultation](mailto:Education%20Consultation), emeli hila, legislation.[consultation@education.govt.nz](mailto:consultation@education.govt.nz) opoke tohi atu ke he:

Education Consultation

Ministry of Education

PO Box 1666

Wellington 6140

Mailoga foki-neke fakakite e tohi haau ki lalo hifo he Official Information Act.